双调・水仙子田家
作者：贯云石
朝代：元

paragraphs: 绿阴茅屋两三间，院后溪流门外山，山桃野杏开无限。
怕春光虚过眼，得浮生半日清闲。
邀邻翁为伴，使家僮过盏，直吃的老瓦盆干。
满林红叶乱翩翩，醉尽秋霜锦树残，苍苔静拂题诗看。
酒微温石鼎寒，瓦杯深洗尽愁烦。
衣宽解，事不关，直吃的老瓦盆干。
田翁无梦到长安，婢织奴耕尽我闲，蚕收稻熟今秋办。
可无饥不受寒，乐丰年畅饮开颜。
唤稚子ド新酿，靠篷窗对客弹，直吃的老瓦盆干。
布袍草履耐风寒，茅舍疏斋三两间，荣华富贵皆虚幻。
觑功名如等闲，任逍遥绿水青山。
寻几个知心伴，酿村醪饮数碗，直吃的老瓦盆干。